AGEDNA 


Pooce | 


1:1-25 Acejiyame te lyeta Gwidape Jewenemuji 


1-2 Agedna cabu ca, Acejiyame te dume piiyepu gawe 
jaawenuji. Gawe te tacuji; gwidape lica ge gawe cabu. lyeta 
krokeciye ge, Acejiyame niiye cabu jemwige. 

3-5 Acejiyame jiicige egä, "Apaclyera tunepmali!" 0 Siige, 
apaclyera te tunepmalige. Acejiyame jepänige apaclyera lui 
jamyacu ge, einige bimu padare. Acejiyame pui apaclyera 
jebalodnemige krokeciye ca. Krokeciye ne einige ciye padare. 
Bimu yepa ge. 

6-8 Bimu neeneni cabu Acejiyame jiicige, "Niiye äpli! 
Poto niiye biiri arbe cabu me, poto niiye täini gawe me!" Siige, 
niiye te lui cabu je äplegige; gawe niiye te täinige. Pui äpli 
puupu Acejiyame einige dume. Bimu neeneni nälu peese. 

9-10 Acejiyame jiicige, "Niiye lui dume gawe me 
abasecretnemepi yepa gome. Gawe tasatepi!" Siige, äpletnutäsi 
niiye piiyepu gawe. Acejiyame tuuwe gawe einige gawe; niiye 
abasecretna einige malu; jepänige lui jamyacu ge. 
piiyepu iyeta maramara uli uutenipeye gawe cabu ca!" Siige, 
iyeta uutinisi ku cama pei name pi bucurage iyeta opo maramara 
bwääri uli piba uutinisi. Siige, bimu nesae nalu peese. 

14-19 Bimu 4 cabu Acejiyame jiicige, "Bimu, mabye, 
piiyepu wale acranipeye!" Siige, acranininisi. Tabe bimu ne 
jewenige bimu padare ire atwime; mabye wale bine jewenemige 
ciye padare ire atwime, pei name pi apaclyera pisi nye gawe 
cabu. Pei apaclyera cuta kämäge raru padare jebelenäsi; bimu, 
mabye, kämäge nälu padare awabame. Bimu 4 nälu peese. 

20-23 Acejiyame jiicige, “lyeta opo maramara cibu piiyepu 
iyeta nuja gwidape lui niiye bora lenajame, weene acranineye!" 
Siige, acranininisi. Tabe iyeta opo maramara ele jewenemige; 


cibu ele bine jewenemige teepi uujanename piba teepi bucurage me 

abitame. Bimu 5 nalu peese. 

24-25 Bimu 6 cabu Acejiyame jiicige, “lyeta gawe cabu 
otnetneja gwidape piiyepu iyeta änwärena gwidape acranineye!" 
Siige, acranininisi. Acejiyame iyeta gwidape jewenemige teepi 
uujanename, piba teepi bucurage me äbitame. 

29-30 lyeta gwidape lui ireclota cama Acejiyame te iyeta 


bwääri ecäremige teeme deedei täpume. 


1:26-2:25 Acejiyame te Biname bine Jaawenuji 


26-27 Acejiyame te rooriye magebi teeme pana jaawenuji. 


Pooce 2 


7-17 Acejiyame gawe ecatige, rooriye ne yootonutige, rooriye 


me keke bora me jipwälutige, siige. Rooriye te alotnatige. 


Acejiyame te ni einige Adamu. Tabe babo calwacupi jewenige, 


Adamu ne ecanige, ecitige pui calwacupi cabu. Baduge taco puga 

ge calwacupi cabu, lui taco mopecu puga ge gawe ni Edena. 

Yepä uli, ni Ireclota Uli, puga ge pui calwacupi cabu, pui uli 
biname te liba ku yaarwuge budre lica. Puga ge cuta yepa uli ni 
Umleumle Uli. Acejiyame jejige Adamu ne egä, "“Maane calwacupi 
canecna ire atwi; iyeta uli ku ärwäja ai calwacupi cabu ca, yepä 
maane gone arwi uli ku pei Umleumle Uli cabu ca. Pei uli ku ne 
liba arwi, maane piba umle äbita lui ge miiji, lui ge nilya. 

18-25 lyeta otnetneja uujanena gwidape Acejiyame te citu 
jaawenemepi gawe ca, ewademige Adamu bau me. Adamu te iyeta 
ni einemige. Acejiyame jiicige ega, "Adamu ten taatu gye. Pei 
miiji lica. Cane magebi jowenenine teeme tapume. Tabe te 
teebine pa yaatityerajepi." Pipu pi Acejiyame te Adamu ute budre 
ecanige, piba drawace kaake ne juuwatige Adamu bau ca, teeme 
drawace dupe ne ermige, siige. Tabe drawace kaake jecatige, 
magebi ne jowenige, siige. Adamu liba ute ca arpinantige, 
Acejiyame magebi ne ocanige Adamu bau me. Adamu liba 
jopänige, jojige, "Maane cam pana gate! Acejiyame meebine 
naawenige came drawace kaake ca, pei name pi cane naaininine 

magebi gate." Pui name pi page rooriye te teeme mage babe bine 
laabmaluge, coga ne waacatuge; teepi neeneni yepa biname gegi. 

1:28, 31 Acejiyame teebibine jaajige bagra apimlerame, 
iyeta gwidape ire atwime. Teepi cuutacuta gegi, yepä lica ajiri. 
Acejiyame iyeta gwidape ire jetwanemige tabe lui jaawenemepi, 
jepänemige babo miijirage gemi. Bimu 6 nälu peese. 

2:1-3 Ta kaakesea epiremige, siige, Acejiyame nene 
ocige bimu 7 cabu. Tabe pui bimu ne einige Nene Oocana Bimu. 


Siige. 


Pooce 3 


3:1-24 Biname Niiye Mule Jewenäsi 


1-7 Obiyame anletneja. Tabe ädige pui miiji calwacupi me, 
magebi ne jojige egä, "Toraca Acejiyame citu jijepi weene gone 
uli ku arwi calwacupi cabu?" Magebi te jejige, "Cine iyeta uli 
ku ärwäja, yepä cine licarage ärwäja pui ku lui calwacupi cole je. 
Cine liba pui ku amalola, cine piba budre." Obiyame te jojige, 
“Maane budre licarage; umle page ge miiji piiyepu niiya, piba 
maane Acejiyame pana pa äbitepi. Acejiyame umle gyene pei." 
Magebi te piba jepanige, sini abitige uli ku me, siige. Tabe 
ewäcutige, erwige, cuta ecärige teeme rooriye ne. Rooriye te 
erwige, siige. Teepi umle äbitäsi, äpänäsi lui teepi cuutacuta 

gegi. Pipu pi uli laame bine iswäremäsi, temämu sige jewenemäsi. 

8-13 Mämleteca me Acejiyame otnetnäjige calwacupi cabu. 
Adamu teeme coga liba Acejiyame me reämu äätecijige, ämlitäsi 
uli maape. Acejiyame taasoglicige, "Weene luci negi?" Rooriye 
te jewecnistige, "Cane nätecijige; cane cuutacuta ge pei name pi 
walu ajiri ge, cane amlitine." Acejiyame jejige, "Lati te bi 
naajige maane cuutacuta gate? Nä, maane cude ku berwite pei 
Umleumle Uli cabu ca?" Adamu jejige, "Maane ai magebi citu 
näcärepete. Tabe te uli ku näcärige cebine, cane berwine." 
Puma cita ca Acejiyame jojige magebi ne, "Maane nena bi 
jewenite?" Magebi jejige, “Obiyame te nanletnäjige, cane ku 
berwine." | 

14-21 Acejiyame obiyame ne jejige, "Inle ai name pi 
anweleja gawe papa cabu, maane waatnetnejänute määme owe ca. 
Cane maame bagra piiyepu magebi me bagra cubuyame pa 
jaawenepene. Maane teeme daade bägrä ne dupe ceera dugulace 
cabu, yepä tabe meebine dupe ceera maame mope cabu." 
Acejiyame magebi ne jojige, "Inle maane te ai ne bi jewenite, 

maane babo pita cama bagra jaapanute, yepa maane eramu sini 
määme rooriye tapume. Tabe mope biname määme ire atwime." 
Acejiyame piba Adamu ne jejige, ‘Inle maane te ai ne bi jewenite, 
cane gäli uutaname pa jaawenemepene. Kokre kaakesea cama 
maane piba gije atema deedei yaarwajute. Pepu kaakesea maane 
jaawenanute nalu määme budre. Cane gawe cabu ca meebine 
citu naawenepene, maane cuta gawe me pa äbitepi." Siige. 
Acejiyame piba cibu tääpe ewadige, cabletaape jaawenige, 
teebibine aasigrige, siige. 

20 Pui magebi daade gwe mime iyeta biname bime täpume; 
Adamu teebine ni oinige Eeba, lui aboclomta ireclota ceerayame. 

22-24 Adamu nabi Eeba umle abitasi lui miiji, lui niiya. 
Inle naace popi teepi ärwaja lica uli ku Ireclota Uli cabu ca piba 
iyeteta lenaja, Acejiyame pei name pi teebibine pui miiji calwacupi 
cabu ca ayeblintige, siige. Tabe teeme menameyame seemo 
icranemige pui miiji calwacupi gome. Teepi pui Ireclota Uli 
canecna ire jetwisi turika wadraji ten cama. Rooriye magebi pui 
miiji calwacupi ebmaläsi, siige; rooriye te nuja gawe itrecige 


calwacupi wawename. 12 

